 Стална делегација Народне скупштине учествовала на 10. јубиларном пленарном заседању Парламентарне скупштине Медитерана, која се одржала 18. и 19. фебруара 2016. године у Тирани, Република Албанија. Делегација Народне скупштине била је у саставу: шеф делегације Момо Чолаковић и чланови делегације Балша Божовић, Милан Новаковић и Александра Малетић.

 Два члана делегације Народне скупштине Невена Стојановић и Балша Божовић, учествовали су на састанку Другог сталног одбора ПСМ за сарадњу у области економије, друштва и животне средине, који је био посвећен теми „Управљање отпадом и безбедност хране“ одржаног у Милану, Италија, 11-12. јуна 2015. године.

 Стална делегација Народне скупштине у Парламентарној скупштини Медитерана (ПСМ) учествовала је на Трећем сталном одбору ове организације, који је одржан у Рабату, Краљевина Мароко, 14. и 15. маја 2015. године. Дводневни састанак, коме су присуствовале заменице чланова сталне делегације Невена Стојановић и Александра Малетић, био је посвећен теми „Заштита културне баштине у време рата“. Стална делегација Народне скупштине предложила је формирање Сталног међународног експертског комитета за надзирање заштите и обнове културног наслеђа на Косову и Метохији, што би подразумевало заштиту и обнову религијског, историјског и културног наслеђа свих народа на Косову и Метохији.

 Стална делегација Народне скупштине у ПСМ учествовала је на 9. Пленарном заседању ове организације, које се одржало од 2. до 4. фебруара 2015. године у Кнежевини Монако.
Делегацију су чинили Невена Стојановић, у својству шефа делегације и чланови делегације Нинослав Гирић, Саша Максимовић, Душан Ступар и Балша Божовић.

 Заменик шефа делегације Народне скупштине у Парламентарној скупштини Медитерана Невена Стојановић, учествовала је на састанку Бироа ПСМ, који је одржан у Сенату Републике Италије у Риму, 10. новембра 2014. године.